Prencipió a chugar a o futbol en a U.D. Montecarlo, equipe d'o barrio zaragozano de Torrero en o que estió cinco anyadas. Pasó una temporata en l'Amistad ta chugar dimpués en o Real Zaragoza, a on que estió subcampión de Espanya cadete y campión nacional chovenil contra o FC Barcelona. Quan encara perteneixeba a o equipe filial y debito a la baixa d'os centrals titulars d'o primer equipe, debutó en primera división o 31 d'octubre de 2007, en a decima chornata de liga, en o partito UD Almería 0 - Real Zaragoza 1. En a temporata 2010-2011 chugó en o Real Madrid Castilla equipe filial d'o Real Madrid CF.